Relativ früeh am morge hend sich de Daniel, d'Kim und ich ufgmacht nach Downtown i die Schuel wo mer oisi mündlechi Prüefig gha hend... Mer send vell zfrüeh döte gsi, und send denne no in Starbucks go zmörgele... Uf die 12.15 hani de mini prüefig gha, zäme met de Olivia... De Afang esch glaub ned schlecht gsi, aber im letschte Teil hemmer voll verseit, hend eifach es blöds Thema gha... Hätt ned mol gwösst was säge in Düütsch... Aber ebe, hauptsach es esch verbii :-) Am Nomittag semmer denne uf d'Poscht gange zum Schachtle poschte wo mer oises Züüg chönd hei schicke... Ich han denne am Obig mis Zemmer ufgruumet und veschtgschtellt, das ich gar ned wörkli vell han zum Heischicke... aber ergendwie esch das chli komisch, han s'Gfüehl ergendwo esch no e Schrank woni nonig uusgruumet han ;-) Osserdem semmer höt no i de Schuel gsi zum e paar Sache usdrucke...